## Marián Cano ressalta que Hábitat Valencia i Textilhogar finalitzen amb bona afluència de públic i interessants contactes internacionals

*** L’ajornament de la primera jornada a causa de l’alerta meteorològica ha tingut una incidència mínima en l’assistència de prop de 250 compradors internacionals convidats per Ivace+i Internacional
* L’organització dels certàmens situa en 40.000 la xifra provisional d’assistents, la qual cosa suposa igualar l’edició anterior tenint en compte que s’ha comptat amb un dia menys i que no se celebrava la biennal Espacio Cocina SICI**

La consellera d’Innovació, Indústria, Comerç i Turisme, Marián Cano, ha destacat l’excel·lent organització de les fires Hábitat Valencia i Textilhogar, Home Textiles Premium, que s’han celebrat esta setmana en Fira València amb bones xifres de públic i interessants contactes comercials per a les  empreses valencianes participants.

“L’ajornament de la primera jornada d’estos certàmens a causa de l’alerta meteorològica ha tingut una incidència molt xicoteta en l’assistència dels compradors internacionals convidats per Ivace+i Internacional a estos certàmens”, ha explicat Cano.

“En la present edició, hem aconseguit portar a València un total de 225 compradors internacionals a Hábitat Valencia i 24 a Textil Hogar, amb un gran esforç tant pressupostari com d’organització per part d’Ivace+i Internacional, en col·laboració constant amb Fira València i les associacions sectorials implicades”, ha assenyalat Cano.

Fira València i Textilhogar han celebrat una edició extraordinària, de tres dies de duració i amb un horari ampliat per a aprofitar al màxim l’afluència de públic i convidats internacionals.

Des de Fira València es llança una xifra provisional de visitants que ascendix a 40.000, la qual cosa suposa igualar les xifres de l’edició anterior, tenint en compte que els certàmens han comptat amb un dia menys i que no se celebrava la biennal Espacio Cocina SICI, amb un gran poder de convocatòria entre col·lectius com ara instal·ladors, botigues de mobles de cuina, etc.

L’exitosa celebració dels dos certàmens, amb escasses anul·lacions per part dels convidats internacionals —11 en el cas d’Hábitat Valencia i 1 en el cas de Textilhogar— confirmen l’enorme interés que desperta esta cita en el calendari firal, que convertix València en el punt de trobada imprescindible per a estos sectors.

**Convidats Hábitat Valencia**

Esta setmana, les persones convidades, seleccionades pel seu perfil professional i el seu interés a adquirir producte de la Comunitat Valenciana, han pogut conéixer *in situ* una excel·lent posada en escena per part de les empreses valencianes expositores i del certamen mateix.

“En els últims mesos estem comprovant una dinamització dels certàmens firals, amb contactes molt interessants per a continuar posicionant els seus productes en els mercats internacionals”, ha indicat Cano.

La missió de convidats internacionals a Hábitat Valencia per part d’Ivace+i Internacional ha estat integrada per 225 professionals, procedents de 36 països, amb una major presència de compradors procedents dels Estats Units, Colòmbia, Mèxic, França i el Marroc.

El grup de prescriptors ha estat conformat per despatxos d’arquitectes i interioristes, implicats en l’equipament i les instal·lacions de projectes tant comercials, hotelers com residencials, a escala internacional. També representants de cadenes de botigues i d’hotels.

En la labor d’identificació de contactes han participat les oficines de l’Ivace+i en tots els països, així com les associacions sectorials ANIEME i FEDAI.

**Convidats Textilhogar**

En el cas de Textilhogar, la missió de convidats ha estat integrada per 24 compradors, importadors i distribuïdors de tèxtil llar, procedents de 14 països. Concretament, Algèria, Costa d’Ivori, Estats Units, França, Indonèsia, Irlanda, Malàisia, Països Baixos, Panamà, República Dominicana, Romania, Sud-àfrica i Vietnam.

Uns convidats identificats des de les oficines d’Ivace+i Internacional en destinació i per ATEVAL, encarregada, al seu torn, de confeccionar una agenda de treball amb les empreses valencianes expositores i els compradors internacionals.

Fecha: 03/10/2025